**KIMENŐ MOTIVÁCIÓS FELMÉRÉS (2023)**

**Intézményi beszámoló a 2022/2023. tanévben végző hallgatók válaszai alapján**

A felmérés célja megvizsgálni, hogy a végzett hallgatók megosszák tapasztalataikat az intézményről, a képzésről, milyen elvárásaik vannak az esetleges tovább tanulással kapcsolatban, illetve milyen munkával kapcsolatos attitűdökkel rendelkeznek. Jelen beszámoló a Miskolci Egyetem teljes intézményébe felvételt nyert és be is iratkozott hallgatók véleményét összegezi.

A kérdőívet 56 ember töltötte ki vegyesen alap- és mesterképzésről, valamint szakirányú továbbképzésről.

A kitöltők nagyrésze a Gépészmérnöki- és Informatikai Karról, illetve a Gazdaságtudományi Karról érkezett. A kitöltők 28,6%-a alapképzésben, 42,9% mesterképzésben vett részt; 32,1% nappali, 62,5% levelező tagozaton, 1,8% esti, 3,6% távoktatásban vesz részt; 71,4% államilag támogatott finanszírozási formában, 26,8% költségtérítéses formában, 1,8% közszolgálati ösztöndíjas formában tanul.

A kitöltők nagyrésze (26,8%) 2023-ban kezdte el tanulmányait az intézményben.

Általánosságban elmondható, hogy a hallgatók csak közepesnél rosszabb mértékben elégedettek az intézménnyel, illetve a képzéssel. Nagyon kevesen választanák ugyanezt az intézményt és ugyanezt a szakot, ami kifejezetten negatív eredmény. Legkevésbé a képzésben lévő elméleti és gyakorlati órák arányával elégedettek a kitöltők. Legnagyobb mértékben a könyvtár felszereltségével és szolgáltatásaival elégedettek a kitöltők.

A kitöltők a leendő állásuktól az állásbiztonságot jelölték meg legfontosabbnak.

Összegezve az adatokat több az állami ösztöndíjas és levelezős hallgató a kitöltők között, akik nem feltétlenül elégedettek az egyetem által nyújtott képzésekkel és kiegészítő szolgáltatásokkal. A termek felszereltségétől kezdve, az internet-hozzáférhetőségen át, az oktatói hozzáállások és az adminisztrációk segítőkészsége mind lehetne sokkal jobb minőségű, jelen eredmények alapján ugyanis mindezek csak közepes szintet érnek el.